ປາກີສຖານ ຈະເສັດສິ້ນ ການກວດລ້າງ ກຸ່ມຕາລີບັນ ອີກສອງສາມມື້
ຂ່າວອື່ນໆອີກ: ພວກຕາລີບັນ 30 ຄົນທະຫານອັຟການີຖານ 2ຄົນແລະອັງກິດ2 ຄົນເສັຍຊີວິດທີ່ອັຟການີສຖານ; ມຽນມ້າບໍ່ມີທາງເລືອກ ຕ້ອງດຳເນີນຄະດີ ທ່ານນາງອອງ
ຣັຖມຸນຕີປ້ອງກັນປະເທດປາກີສຖານກ່າວວ່າ ທະຫານຣັຖບານຈະເສັດ ສິ້ນທຳການກວາດລ້າງພວກນັກຕໍ່ສູ້ຫົວຮຸນແຮງກຸ່ມຕາລີບັນ ໃນເຂດຮ່ອມພູ Swat ແລະຂົງເຂດອ້ອມແອ້ມໃນພາກຕາເວັນຕົກສຽງເໜືອ ໃນອີກສອງສາມມື້ຂ້າງໜ້ານີ້ ທ່ານ Syed Ali ກ່າວຕໍ່ກອງປະຊຸມປະຈຳປີຂອງບັນດາເຈົ້າໜ້າທ່ີປ້ອງກັນປະເທດຂອງຂົງເຂດເອເຊັຍທີ່ີສິງກະໂປ ໃນວັນອາທິດມື້ນີ້ວ່າ ການປະຕິບັດງານກວາດລ້າງໃນຂົງເຂດຮ່ອມພູ Swat, ໃນເຂດເມືອງ Buner ແລະຂົງເຂດຕິດກັນນັ້ນ ຍັງເຫລືອພຽງແຕ່ 5 ເປີເຊັນ ຫລື 10% ເທົ່ານັ້ນທ່ີຍັງບໍ່ທັນສຳເຣັດເທື່ອ ແຕ່ທ່ານ Ali ສະແດງຄວາມເປັນຫ່ວງອອກມາ ທີ່ວ່າພວກກຳລັງປະສົມອາດບໍ່ສາມາດສ້າງສະຖຽນລະພາບຂຶ້ນໄດ້ ໃນອີກຟາກນຶ່ງຂອງເຂດຊາຍແດນຕິດກັບອັຟການີສ ຖານນັ້ນ ໃນຂະນະດຽວກັນ ບັນດາເຈົ້າໜ້າທ່ີໜ່ວຍສືບລັບຂອງປາກີສຖານກ່າວ ໃນວັນອາທິດມື້ນີ້ວ່າ ທະຫານຣັຖບານໄດ້ສັງຫານພວກຫົວຮຸນແຮງກຸ່ມຕາລີບັນຢ່າງໜ້ອຍ 40 ຄົນເລາະຕາມຊາຍແດນອັຟການີສຖານນັ້ນ ແລະວ່າ ຢ່າງໜ້ອຍທະຫານຝ່າຍຣັຖບານ 2 ຄົນເສັຍຊີວິດໃນການຕໍ່ສູ້ກັນໃນເຂດ Waziristan ໃຕ້ ທາງການທະຫານອັຟການີສຖານກ່າວວ່າ ການສູ້ລົບກັນເປັນເວລາສອງມື້ຢູ່ເຂດຕາເວັນຕົກສຽງເໜືອຂອງປະເທດ ຍັງຜົນໃຫ້ກຸ່ມຕາລີບັນ ເສຍຊີວິດຢ່າງໜ້ອຍ 30 ຄົນ ແລະທະຫານຂອງອັຟການີສ ຖານ ເສຍຊີວິດອີກຢ່າງໜ້ອຍ 9 ຄົນ ກະຊວງປ້ອງກັນປະເທດອັຟການີສຖານກ່າວວ່າ ການເສຍຊີວິດເກີດ ຂື້ນເມື່ອວັນສຸກແລະວັນເສົາຜ່ານມານີ້ ໃນຂະນະກອງທະຫານອັຟການີສຖານທີ່ໜຸນໂດຍກຳລັງທະຫານຂອງນາໆຊາດ ພະຍາຍາມຈະເຂົ້າຍຶດເອົາເຂດນື່ງ ໃນແຂວງ Badghis ແລະທະຫານອັຟການີສຖານ ອີກ 4 ຄົນ ຫາຍສາບສູນ ໃນການສູ້ລົບກັນຢ່າງຮຸນແຮງເມື່ອວັນສຸກຜ່ານມາທີ່ເມືອງ Bala Murghab ແຂວງ Badghis ນັ້ນ : ຣັຖບານກ່າວວ່າ ຕົນບໍ່ມີທາງເລືອກ ແຕ່ຈຳເປັນຕ້ອງດຳເນີນຄະດີທ່ານ ນາງອອງຊານຊູຈີ ໃນຂໍ້ຫາຖານໃຫ້ບ່ອນພັກເຊົາແກ່ຜູ້ຊາຍອະເມຣິກັນຄົນນຶ່ງ ທ່ີລັກລອຍນ້ຳຂ້າມທະເລສາບ ໄປພັກຢູ່ເຮືອນຂອງທ່ານນາງ ໂດຍບໍ່ໄດ້ຮັບເຊີນນັ້ນ ພົນຕີ Aye Myint ຮອງຣັຖມຸນຕີປ້ອງກັນປະເທດມຽນມ້າ ກ່າວໃນວັນອາທິດມື້ນີ້ວ່າ ທ່ານນາງອອງຊານຊູຈີ ໄດ້ກະທຳໃນອັນທີ່ທ່ານໃຊ້ຄຳເວົ້າວ່າ ປົກປິດຄວາມຈິງ ທ່ີທ່ານນາງບໍ່ໄດ້ລາຍງານໃຫ້ເຈົ້າໜ້າທ່ີຊາບກ່ຽວກັບແຂກທ່ີຜິດກົດໝາຍເຂົ້າມາພັກຢູ່ໃນບ້ານເຮືອນຂອງທ່ານນາງນັ້ນ ນາຍພົນ Aye ກ່າວຕໍ່ບັນດາເຈົ້າໜ້າທ່ີຮັກສາຄວາມສງົບໃນຂົງເຂດຢູ່ກອງປະຊຸມສຸດຍອດປະຈຳປີທ່ີສິງກະໂປວ່າ ການດຳເນີນຄະດີນີ້ແມ່ນກິດຈະການພາຍໃນຂອງມຽນມ້າເອງ ແລະທ່ານເຕືອນບໍ່ໃຫ້ປະເທດອື່ນໆ ເຂົ້າໄປແຊກແຊງ ກ່ອນໜ້ານັ້ນໃນໃນວັນອາທິດມື້ນີ້ ທ່ານນາງ Ann Taylor ຣັຖມຸນຕີຝ່າຍປ້ອງກັນແລະຄວາມ ປອດໄພຂອງລະຫວ່າງຊາດຂອງອັງກິດໄດ້ ກ່າວຕໍ່ກອງປະຊຸມສຸດຍອດວ່າ ທ່ານນາງອອງຊານຊູຈີ ໄດ້ຮັບການ ສນັບສນຸນຈາກປະຊາຊົນໃນທົ່ວໂລກ ແລະຄວນຈະຖືກປ່ອຍໂຕ ພວກປະທ້ວງຕໍ່ຕ້ານຣັຖບານໃນເກົາຫລີໃຕ້ໄດ້ປະທະກັບຕຳຫລວດທ່ີກຸງໂຊນ ໃນວັນເສົາວານນີ້ ນຶ່ງມື້ຫລັງຈາກປະຊາຊົນໃນຈຳນວນຫລວງຫລາຍ ພາກັນໄປຮ່ວມພິທີສົ່ງສະການຢ່າງເປີດເຜີຍ ສຳລັບອະດີດ ປະທານາທິບໍດີໂໜໝູຮຽນ ຕຳຫລວດປາບການຈະລາຈົນໄດ້ປະທະກັນກັບພວກທ່ີສນັບສນຸນມື້ລາງ ປະທານາທິບໍດີ ແລະພວກສະມາຊິກສະຫະພັນກຳມະບານທີ່ໄດ້ພາກັນ ທຳການຊຸມນຸມປະທ້ວງຈົນຮອດຕອນເດິກຄືນວັນເສົາວານນີ້ ພວກປະທ້ວງຈຳນວນຫລາຍກວ່າ 70 ຄົນຖືກຈັບກຸມ ປະຊາຊົນເກົາຫລີໃຕ້ຫລາຍຄົນພາກັນຖິ້ມໂທດໃສ່ຣັຖບານນິຍົມແນວທາງເດີມຂອງທ່ານ Lee Myunbak ປະທານາທິບໍດີຄົນປັດຈຸບັນ ວ່າ ເປັນສາເຫດທ່ີພາໃຫ້ທ່ານໂໜໝູຮຽນຂ້າໂຕຕາຍໃນສັບປະດາແລ້ວນີ້ ຍ້ອນອັນທ່ີເຂົາເຈົ້າອ້າງວ່າ ການສືບສວນການສໍ້ຣາດບັງຫລວງທ່ີພົວພັນກັບການເມືອງຕໍ່ອະດີດປະທານາທິບໍດີຫົວນິຍົມເສຣີນັ້ນ ເກົາຫລີໃຕ້ໄດ້ກະກຽມຮັກສາຄວາມປອດ ໄພຢ່າງໝາແໝ້ນສຳລັບກອງປະຊຸມສຸດຍອດຂອງພວກຜູ້ນຳ ກຸ່ມປະເທດເອເຊັຍຕາເວັນອອກສຽງໃຕ້ ທ່ີໄຂຂຶ້ນທ່າມກາງຄວາມເຄັ່ງຕຶງກັບເກົາຫລີເໜືອນັ້ນ ມີເຈົ້າໜ້າ ທ່ີຕຳຫລວດປະມານ 5 ພັນຄົນ ຍາມຮັກສາຢູ່ກອງປະຊຸມສຸດຍອດທ່ີຈັດຂຶ້ນທ່ີເກາະດ ຣິສອດ Jeju ນອກແຄມຝັ່ງທະເລກ້ຳໃຕ້ຂອງປະເທດ ທາງການເກົາຫລີໃຕ້ກ່າວວ່າ ໄດ້ມີການຕິດຕັ້ງຖານຍິງລູຸກ ສອນໄຟຕໍ່ຕ້ານອາກາດສະຍານແຫ່ງນຶ່ງ ແລະອຸບປະກອນຈັບການໂຈມຕີດ້ວຍອາວຸດເຄມີ ໃກ້ໆກັບສະຖານທ່ີ ຈັດກອງປະຊຸມສຸດຍອດນັ້ນ